CELEX: 52018PC0753
Language: fi
Date: 2018-11-19
Title: Ehdotus NEUVOSTON PÄÄTÖS Rotterdamin yleissopimuksen sopimuspuolten konferenssissa Euroopan unionin puolesta esitettävästä kannasta määräysten noudattamista koskeviin menettelyihin

EUROOPAN KOMISSIO
            Bryssel 19.11.2018
            COM(2018) 753 final
            2018/0391(NLE)
            Ehdotus
            NEUVOSTON PÄÄTÖS
            Rotterdamin yleissopimuksen sopimuspuolten konferenssissa Euroopan unionin puolesta esitettävästä kannasta määräysten noudattamista koskeviin menettelyihin
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee päätöstä, jolla vahvistetaan Rotterdamin yleissopimuksen sopimuspuolten konferenssissa unionin puolesta esitettävä kanta suunniteltuun ehdotukseen menettelyjä koskevasta liitteestä, jossa esitetään menettelytavat ja institutionaaliset järjestelmät sen määrittämiseksi, onko yleissopimuksen määräyksiä rikottu.
            
            
               2.Ehdotuksen tausta
            
            
               2.1.Rotterdamin yleissopimus
            
            
               Kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä (PIC-menettelystä) tehdyn Rotterdamin yleissopimuksen, jäljempänä ’yleissopimus’, tavoitteena on lisätä sopimuspuolten yhteisvastuuta ja yhteistoimintaa vaarallisten kemikaalien kansainvälisessä kaupassa ihmisten terveyden ja ympäristön suojelemiseksi sekä myötävaikuttaa ympäristönäkökohtien kannalta järkevään kemikaalien käyttöön. Yleissopimuksella luodaan oikeudellisesti sitovia velvoitteita ilmoitetun ennakkosuostumuksen menettelyn (PIC-menettelyn) täytäntöönpanemiseksi ja suojellaan maita, erityisesti kehitysmaita, kemikaalien epätoivotulta vienniltä tuottajamaista asettamalla vientiä harjoittaville sopimuspuolille vientiä koskevia vaatimuksia. 
            
            
               Sopimus tuli voimaan 24. helmikuuta 2004.
            
            
               Euroopan unioni on yleissopimuksen sopimuspuoli
                  1
               .
            
            
               2.2.Rotterdamin yleissopimuksen sopimuspuolten konferenssi
            
            
               Sopimuspuolten konferenssi on perustettu yleissopimuksen 18 artiklan mukaisesti ja se on Rotterdamin yleissopimuksen hallintoelin. Se kokoontuu yleensä kahden vuoden välein ja valvoo yleissopimuksen täytäntöönpanoa. Se myös arvioi kemikaaleja, joita kemikaalien arviointikomitea tuo sen käsiteltäväksi.
            
            
               Sopimuspuolten konferenssin sopimuspuolten työjärjestyksen 44 ja 45 artiklan mukaan kullakin sopimuspuolella on yksi ääni. Alueelliset taloudellisen yhdentymisen järjestöt, kuten Euroopan unioni, käyttävät äänioikeuttaan siten, että niillä on yhtä monta ääntä kuin niillä on jäsenvaltioita, jotka ovat yleissopimuksen sopimuspuolia.
            
            
               2.3.Sopimuspuolten konferenssin suunniteltu säädös
            
            
               Sopimuspuolten konferenssin 9. varsinaisessa kokouksessa 29. huhtikuuta – 10. toukokuuta 2019 käsitellään uuden lisäliitteen hyväksymistä. Kyseisessä liitteessä esitettäisiin menettelytavat ja institutionaaliset järjestelmät sen määrittämiseksi, onko yleissopimuksen määräyksiä rikottu (”suunniteltu säädös”). Ehdotettu uusi liite sisältää muun muassa tekstin, josta jo aiemmin keskusteltiin sopimuspuolten konferenssin 7. ja 8. kokouksessa ja jota sopimuspuolten ylivoimainen enemmistö kannatti.
            
            
            
               Tämä liite kuuluisi yleissopimuksen 22 artiklan 2 kohdan soveltamisalaan. Sen mukaan liitteissä määrätään ”menettelytapaa koskevista, tieteellisistä ja hallinnollisista asioista”. Suunniteltu säädös koskee jo olemassa olevan sopimuksen soveltamista, eikä se muuta yleissopimuksen soveltamisalaa tai sisältöä.  
            
            
            
               Suunnitellun säädöksen tarkoituksena on tehostaa Rotterdamin yleissopimuksen täytäntöönpanoa sisällyttämällä siihen järjestelmä, jonka avulla voidaan määrittää yleissopimuksen määräysten noudattamatta jättäminen, kuten yleissopimuksen 17 artiklassa edellytetään. Yleissopimuksen 17 artiklan mukaan ”sopimuspuolten konferenssi kehittää ja hyväksyy mahdollisimman pian sellaisia menettelyjä ja hallinnollisia järjestelmiä, joiden avulla voidaan määrittää tämän yleissopimuksen määräysten noudattamatta jättäminen sekä sellaisten osapuolten kohtelu, joiden on todettu rikkovan näitä määräyksiä”. 
            
            
            
               Määräysten noudattamatta jättämisen määrittäminen on ratkaisevan tärkeää, jotta voidaan parantaa avoimuutta ja sopimuspuolten valmiutta noudattaa niiden kansainvälisiä velvoitteita. Liitteenä oleva ehdotus tarjoaa vaihtoehtoisia keinoja tukea niitä sopimuspuolia, jotka haluavat ottaa käyttöön määräysten noudattamiseen liittyviä menettelyjä käyttäen tekstiä, joka on jo laadittu aiemmissa sopimuspuolten konferenssin kokouksissa. Tarkoituksena on hyötyä määräysten noudattamista koskevasta tukea tarjoavasta järjestelmästä, jotta voidaan määrittää määräysten noudattamiseen liittyviä ongelmia ja ratkaisuja ja siten parantaa yleissopimuksen tehokkuutta. 
            
         
         
            
            
               Vaikka yleissopimuksen tekstissä selkeästi todetaan, että on kehitettävä ja hyväksyttävä ”mahdollisimman pian” menettelyjä ja järjestelmiä, joiden avulla voidaan määrittää määräysten noudattamatta jättäminen, sopimuspuolet eivät ole hyväksyneet tällaisia menettelyjä ja järjestelmiä vielä 14 vuotta yleissopimuksen voimaantulemisen ja sen jälkeen pidetyissä kahdeksassa kokouksessa käytyjen neuvottelujen jälkeen.
            
            
               Sopimuksen 22 artiklan 1 kohdan mukaisesti ehdotettu yleissopimuksen lisäliite olisi ”erottamaton osa yleissopimusta ja viittaus yleissopimukseen tarkoittaa samalla viittausta yleissopimuksen liitteisiin, ellei toisin määrätä”. Liitteen hyväksyminen ei edellytä sopimuspuolten ratifiointia tullakseen voimaan. Lisäksi sopimuspuoli, joka ei voi hyväksyä lisäliitettä, voi päättää olla soveltamatta uutta liitettä 22 artiklan 3 kohdan b alakohdan mukaisesti. Tämä tarjoaa ratkaisun valtioille, jotka äänestävät sitä vastaan.  Näin suunniteltu säädös sitoo kaikkia sopimuspuolia, jotka eivät ole ilmoittaneet, etteivät ne sovella sitä.  
            
            
               3.Unionin puolesta otettava kanta
            
            
               Ympäristöpoliittisena johtajana EU:lle on ehdottoman tärkeää vahvistaa maailmanlaajuinen sitoumuksensa edistää monenvälisten ympäristösopimusten ja -standardien täytäntöönpanoa. Jäsenvaltioiden delegaatiot ovat jo selvästi tukeneet EU:n puolesta aloitetta ehdotuksesta, jolla luotaisiin järjestelmä, jonka avulla voidaan määrittää yleissopimuksen määräysten noudattamatta jättäminen, 7. kesäkuuta 2018 pidetyssä kansainvälisten ympäristöasioiden työryhmän kemikaaleja koskeneessa kokouksessa.
            
            
               Lisäksi tällä aloitteella edistetään Junckerin tavoitetta, jonka mukaan unionista pitäisi tehdä vahvempi maailmanlaajuinen toimija, kestävän kehityksen tavoitteita, erityisesti hyvän terveyden (3) ja vastuullisen kuluttamisen ja tuotannon (12) tavoitteita, sekä seitsemättä ympäristöä koskevaa toimintaohjelmaa. 
            
            
               Unionin olisi sen vuoksi annettava tukensa ehdotetulle liitteelle ja tuettava sen etenemistä sopimuspuolten konferenssin 9. kokoukseen.
            
            
               On aiheellista vahvistaa kyseisessä sopimuspuolten konferenssissa unionin puolesta otettava kanta, koska päätös lisäliitteestä on unionia sitova. Kanta olisi vahvistettava mahdollisimman aikaisin, jotta varmistetaan tuki lisäliitteelle.
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen (SEUT-sopimus) 218 artiklan 9 kohdassa määrätään menettelyistä, joita sovelletaan päätöksiin ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa
                  2
               ”.
            
            
               4.1.2.Soveltaminen käsillä olevassa asiassa
            
            
               Sopimuspuolten konferenssi on perustettu sopimuksella eli kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyllä Rotterdamin yleissopimuksella.
            
            
               Säädös, joka sopimuspuolten konferenssin on määrä antaa, on säädös, jolla on oikeusvaikutuksia. Suunniteltu säädös on sitova kansainvälisen oikeuden nojalla Rotterdamin yleissopimuksen 22 artiklan 1 kohdan mukaisesti. 
            
            
               Suunnitellulla säädöksellä ei täydennetä eikä muuteta sopimuksen institutionaalisia rakenteita. Sillä ei myöskään ole ratkaisevaa vaikutusta EU:n lainsäädännön sisältöön.
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
         
         
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää. 
            
            
               4.2.2.Soveltaminen käsillä olevassa asiassa
            
            
               Suunnitellun säädöksen pääasiallinen tarkoitus ja sisältö liittyvät ympäristöön. Vaikka Rotterdamin yleissopimuksen perusteella sovituilla toimenpiteillä on ympäristötavoite, ne liittyvät kuitenkin myös merkittävissä määrin kauppaan. 
            
            
               4.3.Päätelmät
            
            
               Ehdotetun päätöksen aineellisina oikeusperustoina olisi sen vuoksi oltava SEUT-sopimuksen 207 artiklan 3 kohta ja 192 artiklan 1 kohta yhdessä SEUT-sopimuksen 218 artiklan 9 kohdan kanssa.
            
            
               5.Suunnitellun säädöksen julkaiseminen
            
            
               Koska Rotterdamin sopimuspuolten konferenssin säädöksellä pannaan täytäntöön Rotterdamin yleissopimusta uudella menettelyjä koskevalla liitteellä, on aiheellista julkaista se Euroopan unionin virallisessa lehdessä sen jälkeen, kun se on hyväksytty.
            
            
               2018/0391 (NLE)
            
            
               Ehdotus
            
            
               NEUVOSTON PÄÄTÖS
            
            
               Rotterdamin yleissopimuksen sopimuspuolten konferenssissa Euroopan unionin puolesta esitettävästä kannasta määräysten noudattamista koskeviin menettelyihin
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 207 artiklan 3 kohdan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehty Rotterdamin yleissopimus, jäljempänä ’yleissopimus’, tehtiin unionin puolesta neuvoston päätöksellä 2006/730/EY
                  3
                ja se tuli voimaan 24 päivänä helmikuuta 2004.  
            
            
               (2)Yleissopimuksen 22 artiklan mukaan sopimuspuolten konferenssi voi hyväksyä yleissopimukseen lisäliitteitä, joissa määrätään ”menettelytapaa koskevista, tieteellisistä, teknisistä tai hallinnollisista asioista”. 
            
            
               (3)Sopimuspuolten konferenssin 9. varsinaisessa kokouksessa, joka järjestetään 29 päivän huhtikuuta ja 10 päivän toukokuuta 2019 välisenä aikana, sopimuspuolet käsittelevät sitä, hyväksytäänkö menettelytapaa koskeva lisäliite, jolla otettaisiin käyttöön määräysten rikkomista koskeva järjestelmä, kuten yleissopimuksen 17 artiklassa edellytetään.
            
            
               (4)On aiheellista vahvistaa mainitussa sopimuspuolten konferenssissa unionin puolesta otettava kanta, koska lisäliite on unionia sitova.
            
            
               (5)Unioni vahvistaa, että on ehdottoman tärkeää edistää monenvälisten ympäristösopimusten ja -standardien täytäntöönpanoa ja sitoutua siihen,
            
         
         
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Rotterdamin yleissopimuksen sopimuspuolten tulevassa konferenssissa Euroopan unionin puolesta otettavana kantana on tukea säädösluonnosta (”suunniteltu säädös”), joka on tämän päätöksen liitteenä ja/tai mahdollisia tarkennuksia, jotka ovat tuloksena sellaisten menettelyjen ja institutionaalisten järjestelmien hyväksymisestä, joiden avulla voidaan määrittää yleissopimuksen määräysten noudattamatta jättäminen, kuten yleissopimuksen 17 artiklassa edellytetään.
            
            
               2 artikla
            
            
               Tämä päätös on osoitettu komissiolle. 
            
            
               3 artikla
            
            
               Suunniteltu säädös julkaistaan Euroopan unionin virallisessa lehdessä sen jälkeen, kun se on hyväksytty Rotterdamin yleissopimuksen sopimuspuolten konferenssissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        2006/730/EY: Neuvoston päätös, tehty 25 päivänä syyskuuta 2006, kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen tekemisestä Euroopan yhteisön puolesta; EYVL L 299, 28.10.2006, s. 23–25 (ES, CS, DA, DE, ET, EL, EN, FR, IT, LV, LT, HU, NL, PL, PT, SK, SL, FI, SV); EUVL L 335M , 13.12.2008, s. 514–519 (MT)
               
               
                  
                     (2)
                  
                        Unionin tuomioistuimen tuomio 7.10.2014, Saksa v. komissio, C-399/12, ECLI:EU:C:2014:2258, 61–64 kohta. 
               
               
                  
                     (3)
                  
                  
                        EUVL L 299, 28.10.2006, s. 23–25.
                  
               
            
      
    ---documentbreak--- 
      
         
               EUROOPAN KOMISSIO
            Bryssel 19.11.2018
            COM(2018) 753 final
            LIITE
            asiakirjaan
            Ehdotus NEUVOSTON PÄÄTÖKSEKSI
            Rotterdamin yleissopimuksen sopimuspuolten konferenssissa Euroopan unionin puolesta esitettävästä kannasta määräysten noudattamista koskeviin menettelyihin
            
               
         
         
            
               LIITE
            
            
               Luonnos päätökseksi RC-9/[  ]: Rotterdamin yleissopimuksen noudattamista koskevat menettelyt ja järjestelmät
            
            
                  
            
            
               Esittäjä:  
            
            
            
               Päättää hyväksyä yleissopimuksen liitteen VII, jossa esitetään Rotterdamin yleissopimuksen noudattamista koskevat menettelyt ja järjestelmät ja joka on tämän päätöksen liitteenä. 
            
            
            
               LISÄYS. 
            
            
               Liite VII: Rotterdamin yleissopimuksen noudattamista koskevat menettelyt ja järjestelmät
            
            
               (1)Perustetaan valvontakomitea, jäljempänä ’komitea’.
            
            
               Jäsenet
            
            
               (2)Komiteaan kuuluu 15 jäsentä. Sopimuspuolet nimittävät jäsenet ja sopimuspuolten konferenssi valitsee heidät Yhdistyneiden kansakuntien viiden alueellisen ryhmän tasapuolisen maantieteellisen edustuksen perusteella. 
            
            
               (3)Jäsenillä on oltava asiantuntemusta ja erityispätevyyttä yleissopimuksen kattamilla aloilla. Heidän on palveltava objektiivisesti ja yleissopimuksen etujen mukaisesti.
            
            
               Jäsenten valinta
            
            
               (4)Sopimuspuolten konferenssi valitsee ensimmäisessä tämän liitteen voimaantulon jälkeen pidettävässä kokouksessaan kahdeksan komitean jäsentä yhdeksi toimikaudeksi ja seitsemän jäsentä kahdeksi toimikaudeksi. Sopimuspuolten konferenssi valitsee kussakin varsinaisessa kokouksessaan kahdeksi toimikaudeksi jäsenet korvaamaan ne jäsenet, joiden toimikausi on päättynyt tai päättyy pian. Jäsenillä voi olla enintään kaksi perättäistä toimikautta. Tätä liitettä varten ”toimikaudella” tarkoitetaan kautta, joka alkaa sopimuspuolten konferenssin varsinaisen kokouksen lopussa ja päättyy seuraavan sopimuspuolten konferenssin varsinaisen kokouksen lopussa. 
            
            
               (5)Jos komitean jäsen eroaa tai ei muuten pysty suorittamaan toimikauttaan loppuun tai hoitamaan tehtäviään, kyseisen jäsenen nimennyt sopimuspuoli nimeää varajäsenen jäljellä olevaa toimikautta varten.
            
            
               Vastuuhenkilöt
            
            
               (6)Komitea valitsee puheenjohtajansa. Komitea valitsee varapuheenjohtajan ja esittelijän vuorotteluperiaatteella sopimuspuolten konferenssin työjärjestyksen 30. säännön mukaisesti. 
            
            
               Kokoukset
            
         
         
            
               (7)Komitea kokoontuu tarvittaessa ja mahdollisuuksien mukaan sopimuspuolten konferenssin kokousten tai yleissopimuksen muiden elinten kokousten yhteydessä. 
            
            
               (8)Jäljempänä olevan 9 kohdan mukaisesti komitean kokoukset ovat avoinna sopimuspuolille ja yleisölle, jollei komitea toisin päätä. 
            
            
               Kun komitea käsittelee 12 tai 13 kohdan mukaisia huomautuksia, komitean kokoukset ovat avoimia sopimuspuolille ja suljettuja yleisölle, jollei sopimuspuoli, jonka osalta määräysten noudattaminen on kyseenalaistettu, muuta sovi.
            
            
               Sopimuspuolilla tai tarkkailijoilla, joille kokous on avoin, ei ole oikeutta osallistua kokoukseen, jolleivät komitea ja sopimuspuoli, jonka osalta määräysten noudattaminen on kyseenalaistettu, muuta sovi. 
            
            
               (9)Jos tehdään huomautus siitä, että jokin sopimuspuoli ei mahdollisesti noudata määräyksiä, se kutsutaan osallistumaan huomautuksen käsittelyyn komiteassa. Kyseinen sopimuspuoli ei kuitenkaan saa osallistua komitean suosituksen tai päätelmien laatimiseen tai hyväksymiseen.
            
            
               (10)Komitean on pyrittävä kaikin tavoin siihen, että kaikista tärkeistä asioista sovitaan yksimielisesti. Jos tämä ei ole mahdollista, raportissa on tuotava esiin kaikkien komitean jäsenten näkökannat. Jos kaikki keinot yksimielisen päätöksen aikaan saamiseksi on käytetty eikä yhteisymmärrykseen ole päästy, päätös on viimeisenä keinona tehtävä paikalla olevien jäsenten neljän viidesosan enemmistöllä ja äänestämällä tai kahdeksan jäsenen päätöksellä sen mukaan, kumpi on suurempi. Komitea on päätösvaltainen, kun paikalla on 10 jäsentä.
            
            
               (11)Kunkin komitean jäsenen on vältettävä kaikissa komitean käsiteltävänä olevissa asioissa suoria tai välillisiä eturistiriitoja. Jos jäsenellä on suora tai välillinen eturistiriita tai jäsen on sen sopimuspuolen kansalainen, jonka osalta määräysten noudattaminen on kyseenalaistettu, kyseisen jäsenen on ilmoitettava tästä komitealle ennen asian käsittelyä. Kyseinen jäsen ei saa osallistua tätä asiaa koskevaan komitean suosituksen laatimiseen tai vahvistamiseen.
            
            
               (12)Huomautuksia voi esittää kirjallisesti sihteeristön kautta, kun a ja b kohdassa esitetyt edellytykset täyttyvät:  
            
            
               a)Sopimuspuoli, joka uskoo, ettei se parhaista pyrkimyksistään huolimatta pysty noudattamaan tiettyjä yleissopimuksen velvoitteita. Tällöin huomautuksen olisi sisällettävä yksityiskohtaiset tiedot siitä, mitkä velvoitteet ovat kyseessä, sekä arviointi syistä, joiden vuoksi sopimuspuoli ei mahdollisesti pysty täyttämään velvoitteitaan. Lisäksi voidaan mahdollisuuksien mukaan antaa muita tietoja tai neuvoja siitä, missä lisätietoja on saatavilla. Huomautus voi sisältää ehdotuksia ratkaisuiksi, joiden sopimuspuoli katsoo olevan kaikkein sopivimpia sen erityistarpeita varten.
            
            
               b)Sopimuspuoli, johon toisen sopimuspuolen väitetty yleissopimuksen velvoitteiden laiminlyönti vaikuttaa suoraan tai todennäköisesti vaikuttaa suoraan. Sopimuspuolen, joka aikoo tehdä huomautuksen tämän alakohdan perusteella, olisi ennen huomautuksen tekemistä kuultava sopimuspuolta, jonka osalta määräysten noudattaminen kyseenalaistetaan. Huomautuksen olisi sisällettävä tiedot siitä, mistä erityisistä velvoitteista on kyse, sekä huomautusta tukevat tiedot, myös siitä, miten asia vaikuttaa tai todennäköisesti vaikuttaa sopimuspuoleen.
            
            
               (13)Jotta komitea voi arvioida mahdollisia vaikeuksia, joita sopimuspuolilla on yleissopimuksen 4 artiklan 1 kohdan, 5 artiklan 1 ja 2 kohdan ja 10 artiklan velvoitteiden täyttämisessä, se ilmoittaa asiasta kirjallisesti asianomaiselle sopimuspuolelle saatuaan sihteeristöltä tiedot, jotka sopimuspuolet ovat toimittaneet mainittujen määräysten mukaisesti. Jos asiaa ei ole ratkaistu 90 päivän kuluessa sihteeristön kautta käydyillä neuvotteluilla asianomaisen sopimuspuolen kanssa, ja komitea käsittelee asiaa edelleen, sen on tehtävä niin 16–24 kohtien mukaisesti.  
            
            
               (14)Sihteeristön on toimitettava 12 kohdan a alakohdan mukaisesti tehdyt huomautukset eteenpäin kahden viikon kuluessa niiden vastaanottamisesta komitean jäsenille komitean seuraavassa kokouksessa tapahtuvaa käsittelyä varten. 
            
            
               (15)Sihteeristön on kahden viikon kuluessa siitä, kun se on saanut 12 kohdan b alakohdan mukaisesti tai 13 kohdan edistämiseksi tehdyn huomautuksen, lähetettävä kopio huomautuksesta sopimuspuolelle, jonka osalta yleissopimuksen määräysten noudattaminen kyseenalaistetaan, sekä komitean jäsenille komitean seuraavassa kokouksessa tapahtuvaa käsittelyä varten.  
            
            
               (16)Sopimuspuolet, joiden osalta määräysten noudattaminen on kyseenalaistettu, voivat esittää vastauksia tai huomioita tässä päätöksessä esitettyjen menettelyjen kaikissa vaiheissa.
            
            
               (17)Lisätiedot, jotka sopimuspuoli, jonka osalta määräysten noudattaminen on kyseenalaistettu, on toimittanut vastauksena huomautukseen, olisi toimitettava eteenpäin sihteeristölle kolmen kuukauden kuluessa asianomaisen sopimuspuolen huomautuksen vastaanottamisesta, jolleivät tietyn tapauksen olosuhteet edellytä pidempää määräaikaa, tämän kuitenkaan rajoittamatta 16 kohdan soveltamista. Tällaiset tiedot on välittömästi toimitettava komitean jäsenille komitean seuraavassa kokouksessa tapahtuvaa käsittelyä varten. Jos huomautus on tehty 12 kohdan b alakohdan mukaisesti, sihteeristön on toimitettava tiedot eteenpäin sopimuspuolelle, joka on tehnyt huomautuksen. 
            
            
               (18)Komitea voi päättää, ettei se käsittele huomautuksia, joiden se katsoo olevan
            
            
               a)vähämerkityksisiä; 
            
            
               b)ilmeisen perusteettomia.
            
            
               Tilanteen ratkaisemisen helpottaminen
            
            
               (19)Komitean on käsiteltävä kaikki huomautukset, jotka on tehty sille 12 kohdan mukaisesti tai 13 kohdan edistämiseksi, ja sen on pyrittävä vahvistamaan tosiasiat ja ongelman perussyyt sekä helpottamaan sen ratkaisemista ottaen huomioon yleissopimuksen 16 artiklan. Tätä varten komitea voi antaa sopimuspuolelle
            
         
         
            
               a)neuvoja;
            
            
               b)ei-sitovia suosituksia;
            
            
               c)muita lisätietoja, joita voidaan tarvita sopimuspuolen avustamiseksi noudattamissuunnitelman sekä aikataulujen ja tavoitteiden laatimisessa.
            
            
               Mahdolliset toimenpiteet noudattamiskysymysten käsittelemiseksi
            
            
               (20)Jos komitea katsoo sen jälkeen, kun on noudatettu 19 kohdassa esitettyä menettelyä tilanteen ratkaisemisen helpottamiseksi ja otettu huomioon noudattamisvaikeuksien syy, tyyppi, laajuus ja tiheys, mukaan lukien niiden sopimuspuolten taloudelliset ja tekniset valmiudet, joiden osalta määräysten noudattaminen on kyseenalaistettu, tarpeelliseksi ehdottaa lisätoimenpiteitä sopimuspuolen noudattamisongelmien käsittelemiseksi, se voi suositella sopimuspuolten konferenssille, pitäen mielessä sen yleissopimuksen 18 artiklan 5 kohdan c alakohdan mukaiset mahdollisuudet, että se harkitsee määräysten noudattamiseksi seuraavia toimenpiteitä, jotka on toteutettava kansainvälisen lainsäädännön mukaisesti:
            
            
               a)
                     annetaan yleissopimuksen mukaista lisätukea kyseessä olevalle sopimuspuolelle ja tapauksen mukaan myös helpotetaan rahoitusresurssien ja teknisen avun saantia sekä valmiuksien kehittämistä;
            
            
               b)
                     annetaan neuvoja määräysten noudattamisesta tulevaisuudessa, jotta sopimuspuolet voivat helpommin panna täytäntöön yleissopimuksen määräykset ja edistää kaikkien sopimuspuolten välistä yhteistyötä;
            
            
               c)
                     esitetään kyseessä olevalle sopimuspuolelle selvityspyyntö sen toteuttamista toimista;
            
            
               d)
                     annetaan lausunto, jossa esitetään huoli määräysten mahdollisesta noudattamatta jättämisestä tulevaisuudessa;
            
            
               e)
                     annetaan lausunto, jossa esitetään huoli määräysten mahdollisesta senhetkisestä noudattamatta jättämisestä;
            
            
               f)
                     pyydetään pääsihteeriä julkistamaan tapaukset, joissa määräyksiä ei noudateta;
            
            
               g)
                     suositetaan sitä, että määräyksiä noudattamatta jättänyt sopimuspuoli käsittelee tapauksen tavoitteenaan tilanteen ratkaiseminen.
            
            
               Tietojen käsittely
            
            
               (21)1) Komitea voi sihteeristön kautta saada asiaankuuluvia tietoja seuraavilta tahoilta:
            
            
               a)sopimuspuolet; 
            
            
               b)muut asianmukaiset lähteet, siten kuin se katsoo tarpeelliseksi ja asianmukaiseksi, asianomaisen sopimuspuolen ennalta antaman suostumuksen perusteella tai sopimuspuolten konferenssin ohjeiden mukaisesti; 
            
            
               c)yleissopimuksen tiedonvälitysjärjestelmä ja asiaankuuluvat hallitustenväliset järjestöt. Komitean on toimitettava tällaiset tiedot asianomaiselle sopimuspuolelle ja pyydettävä sitä esittämään kommenttinsa asiasta. 
            
            
               2) Komitea voi myös pyytää sihteeristöltä tietoja komitean tarkasteltavana olevista asioista, tarvittaessa myös raportin muodossa. 
            
            
               (22)Tarkastellakseen 25 kohdan mukaisia järjestelmiin liittyviä määräysten noudattamista koskevia yleisiä kysymyksiä komitea voi
            
            
               a)pyytää tietoja kaikilta sopimuspuolilta;
            
         
         
            
               b)pyytää asian kannalta merkityksellisiä tietoja luotettavilta lähteiltä ja ulkopuolisilta asiantuntijoilta sopimuspuolten konferenssin asiaa koskevien ohjeiden mukaisesti; sekä
            
            
               c)kuulla sihteeristöä ja hyödyntää sen kokemuksia ja tietämysperustaa.
            
            
               (23)Jollei yleissopimuksen 14 artiklasta muuta johdu, komitean, minkä tahansa sopimuspuolen ja asian käsittelyyn osallistuvan henkilön on varmistettava luottamuksellisina saatujen tietojen luottamuksellisuus.
            
            
            
               Valvonta
            
            
               (24)Valvontakomitean olisi valvottava 19 tai 20 kohdan mukaisesti toteutettujen toimien seurauksia.
            
            
               Yleiset noudattamista koskevat kysymykset
            
            
               (25)Valvontakomitea voi tarkastella kaikkia sopimuspuolia koskevia järjestelmiin liittyviä noudattamista koskevia yleisiä kysymyksiä, jos
            
            
               a)sopimuspuolten konferenssi sitä pyytää;
            
            
               b)komitea saa sihteeristöltä tietoja, jotka sihteeristö yleissopimuksen mukaisten tehtäviensä mukaisesti toimiessaan on saanut sopimuspuolilta ja toimittanut komitealle ja joiden perusteella komitea päättää, että on tarpeen tarkastella yleistä määräysten noudattamatta jättämistä ja laatia tästä raportti sopimuspuolten konferenssille.
            
            
               Sopimuspuolten konferenssille osoitetut raportit
            
            
               (26)Komitean on toimitettava kullekin sopimuspuolten konferenssin varsinaiselle kokoukselle raportti, jossa otetaan huomioon
            
            
               a)komitean tekemä työ;
            
            
               b)komitean päätelmät tai suositukset;
            
            
               c)komitean tuleva työohjelma, mukaan lukien niiden suunniteltujen kokousten aikataulu, joita se pitää tarpeellisina työohjelmansa toteuttamista, sopimuspuolten konferenssin käsittelyä ja hyväksymistä varten.
            
            
               Muut sopimuspuolten konferenssin alaiset elimet
            
            
               (27)Jos komitean toiminnassa tiettyjen kysymysten osalta on päällekkäisyyttä muun Rotterdamin yleissopimuksen elimen tehtävien kanssa, sopimuspuolten konferenssi voi ohjata komitean kuulemaan kyseistä elintä.
            
            
               Tietojenvaihto muiden asian kannalta merkityksellisten monenvälisten ympäristösopimusten kanssa 
            
            
               (28)Komitea voi tarvittaessa hankkia erityisiä tietoja sopimuspuolten konferenssin pyynnöstä tai suoraan määräysten noudattamista valvovilta komiteoilta, jotka käsittelevät vaarallisia aineita ja jätteitä, muiden asiaa koskevien monenvälisten ympäristösopimusten puitteissa, ja raportoida näistä toimista sopimuspuolten konferenssille.
            
            
               Yleissopimuksen noudattamista koskevan järjestelmän uudelleentarkastelu
            
         
         
            
               (29)Sopimuspuolten konferenssi tarkastelee säännöllisesti tässä liitteessä esitettyjen menettelyjen ja järjestelmien täytäntöönpanoa.
            
            
               Suhde riitojen ratkaisuun
            
            
               (30)Nämä menettelyt ja järjestelmät eivät rajoita yleissopimuksen 20 artiklan soveltamista.